Poetutzos

Poetutzos ch'istades lima-lima
che chie pintirinat una tzuca,
no torredas pius abberrer buca
po fagher poesias chena rima.

Cantedas, ma rimende che in prima,
che Pisurtzi, Murenu, Mossa e Luca,
a concas ispilidas in parruca
no lis ponzedas cabu né istima.

Ca, po dissaldizare sa Saldigna,
peldinde tempus s'ispatzan po mastros,
literadeddos de bascia zenia

ch'a copiare s'arrangian ebbia
induinde a cumponner impiastros
a sos chi druches sun che carapigna.

Su vintinoe 'e Sant'Andria 1976